stanford-oval/wikipedia huggingface dataset:
קורינתיה (יחידה אזורית)

| --- | --- |
צילום אוויר של  תעלת קורינתוס החוצה את מצר קורינתוס, 2011
צילום אוויר של  תעלת קורינתוס החוצה את מצר קורינתוס, 2011
 מדינה:  יוון יוון
 מחוז:  מחוז פלופונסוס
 חבל ארץ:  פלופונסוס
 רשויות מוניציפליות ביחידה האזורית:  1. קורינתוס 2. בלו-בוכה 3. לוטראקי-פרכאורה-אגיו תאודורי 4. נמאה  5. קסילוקסטרו-אורוסטינה 6. סיקיון
 בירת היחידה האזורית:  קורינתוס
 שטח:  2,290 קמ"ר
 אוכלוסייה:  ‏
  ‑ ביחידה האזורית:  136,401 (2021)
  ‑ צפיפות:  63 נפש לקמ"ר (2011)
 קואורדינטות:  37°55′00″N 22°45′00″E﻿ / ﻿37.916666666667°N 22.75°E﻿ / 37.916666666667; 22.75 
  מפת מיקום  מפה מפורטת   מיקומה של קורינתיה (מסומנת באדום) ביוון    החלוקה המנהלית של קורינתוס לרשויות מוניציפליות. tabBackground:;tabBorder:#aaa;defaultTab:0;
קורינתיה (ביוונית: Κορινθία Korinthía) היא יחידה אזורית של יוון, הממוקמת בצפון מזרח חצי האי הפלופונסי, ושייכת למחוז פלופונסוס. היחידה האזורית כוללת בשטחה גם את חלקו המערבי של מצר קורינתוס, מצר יבשה המחבר את חצי האי עם חבל אטיקה שביוון התיכונה, ואת תעלת קורינתוס, החוצה את המצר ומחברת בין המפרץ הסרוני לבין מפרץ פטרס.
היחידה גובלת במערב אטיקה בצפון מזרח, במפרץ הסרוני במזרח, בארגוליס בדרום, בארקאדיה בדרום מערב, באכאיה במערב, ובמפרץ פטרס בצפון. שטחה של קורינתוס עומד על 2,290 קמ"ר, ואוכלוסייתה מונה, נכון ל-2011, 145,082 נפשות. בערך שליש מהאוכלוסייה שוכנת בתחומי הרשות המוניציפלית של קורינתוס, העיר הגדולה באזור, בירתה המינהלית של היחידה, ומרכזה הכלכלי והמסחרי.
קורינתיה מחולקת לשש רשויות מוניציפליות: קורינתוס במזרח היחידה, בצידה הדרומי של תעלת קורינתוס, לוטראקי-פרכאורה-אגיו תאודורי, בצד הצפוני של התעלה, ולו-ווחה ונמאה במרכז היחידה, סיקיון בדרום מערב, וקסילוקסטרו-אורוסטינה בצפון מערב.
בשל מיקומה על מצר קורינתוס, ולחופי המפרץ הסרוני ומפרץ פטרס, היחידה האזורית מהווה נתיב תחבורה עיקרי בין צפון יוון ודרומה. היחידה מהווה גם מרכז תעשייתי חשוב, בין השאר בשל תעשיית זיקוק הנפט שלה, ובשל נמל הסחורות הגדול ביוון, אגיו תאודורי, הממוקם במזרחה.
קאבול (מחוז)

| --- | --- |
חייל בכוח הסיוע הביטחוני הבינלאומי מתצפת מעל העיר קאבול.
חייל בכוח הסיוע הביטחוני הבינלאומי מתצפת מעל העיר קאבול.
 מדינה / טריטוריה:  אפגניסטן אפגניסטן
 חבל ארץ:  הינדו-כוש
 מושל:  מוחמד יעקוב האידרי
 בירת המחוז (והעיר הגדולה ביותר):  קאבול
 שפה רשמית:  דארי, פשטו
 שטח:  4,523 קמ"ר
 גובה:  1,908 מטרים
 דת:  אסלאם סוני (רוב), אסלאם שיעי (מיעוט)
 אוכלוסייה:  ‏
  ‑ במחוז:  5,029,850 (2023)
 קואורדינטות:  34°34′N 69°13′E﻿ / ﻿34.56°N 69.22°E﻿ / 34.56; 69.22 
 אזור זמן:  UTC+4:30
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
קאבול (בפרסית/דארי/פשטו: کابل) הוא אחד מבין 34 מחוזות אפגניסטן. זהו המחוז המאוכלס מיותר באפגניסטן אשר מונה לערך 5,029,850 איש (הערכה נכון לתחילת שנת 2020) ובירתו, העיר קאבול, משמשת בתור בירת המדינה. זהו המחוז המתועש והמפותח ביותר מבחינת מודרניזציה בכל אפגניסטן. המחוז ממוקם בתוך רכס הרי הינדו-כוש ושטחו 4,523 קילומטרים רבועים. מחוז קאבול גובל במחוזות פרוואן, כאפיסא, לגמאן, ננגרהאר, לוגר ומיידאן ורדכ.
היסטוריה

יישוב באזור של קאבול המודרנית מוזכר בריג ודה לראשונה ומאוחר יותר בכתביו של תלמי. המיקום האסטרטגי איפשר שליטה בנתיבי סחר חשובים: מצפון דרך הרי הינדו קוש, מדרום דרך העיירות ע'זני וגרדיז וממזרח דרך מעבר ח'ייבר המוביל לתת-היבשת ההודית. קאבול נותרה זמן רב תחת השפעה הינדית ובודהיסטית עד לכיבוש האזור בידי הח'ליפות האומיית והסדרת דת האסלאם במקום.
קאבול ניזוקה קשות במסגרת הפלישה המונגולית לאזור הים הכספי אך בתקופת טימור לנג ועליית האימפריה הטימורית החלה בנייה מחודשת של ההתיישבות האזורית. בתקופת האימפריה הדוראנית, בנו של אחמד שאה דוראני, טימור שאה דוראני הפך את קאבול לבירת האימפריה במקום העיר קנדהאר. מנקודה זאת והאלה נותרה העיר בירת האימפריה והאזור הסובב אותה התפתח למרכז מדיני. האזור הסובב את קאבול נפגע עקב מלחמות אפגניסטן שהחלו בשנות ה-70 של המאה ה-20 ונמשכו במהלך המאה ה-21 אך תשתיות לפיתוח מחודש הוצאו לפועל.
גאוגרפיה > אקלים

האקלים בפריפריה של קאבול נחשב צחיח וצחיח למחצה. הטמפרטורה בחורף יורדת למינוס 15 עד מינוס 20 מעלות צלזיוס, ואילו בקיץ היא עולה ל-15 עד 36 מעלות צלזיוס. ינואר ידוע כחודש הקר ביותר בשנה בו הטמפרטורה הממוצעת מגיעה למינוס 12 מעלות צלזיוס, והחודש החם ביותר הוא יולי עם הטמפרטורה הממוצעת המתנשאת ל-25 מעלות צלזיוס. הטמפרטורה המרבית נרשמה כ-36.9 מעלות צלזיוס בחודש יולי והמינימום כ-21.7 מעלות צלזיוס בפברואר. נהר קאבול מתחיל מהאזור ההררי של הפריפריה בהינדו-כוש ומתמשך למטה לעבר דרום-מערב.
גאוגרפיה > חקלאות

קאבול ידוע כמחוז הנשען על חקלאות עם 90% מהכנסות אוכלוסיית המחוז קשורות לחקלאות ובעלי חיים בדרך ישירה או עקיפה. תוצרת החקלאות של המחוז כולל חיטה, שעורה, תירס, בצל, תפוחי אדמה ופירות כמו ענבים, תפוח עץ, משמש ודובדבן. פירותיו הגדלים בקאבול מיוצאים גם למחוזות אחרים ברחבי אפגניסטן. העיר קאבול היא מרכז תעשייתי ומכאן שרוב הפעולות החקלאיות מתרחשות בפריפריה המחוזית העשויה מעמקים מישוריים רבויים במי גשמים היורדים לאורך השנה מפסגות ההרים ברכס הינדו-כוש. המשק החי בקאבול נאמד בכמיליון בעלי חיים. יש בקאבול 125,000 דונם אדמה חקלאית ומספר החקלאים מונה כ-60,000. תוצרת החקלאות של קאבול נאמדת בכ-72% פרי, 17% דגנים, 10% ירקות ואחוז של יבולים אחרים.
אוכלוסייה

הקבוצות האתניות-עדתיות הגדולות ביותר במחוז הן טג'יקים, הזארים, פשטונים, גיזלים, קוצ'ים, קיזילבאשים, שינווארי ווורדכ. שפות האם במחוז מחולקות ברובן בין פשטו לדארי. במחוז ישנם 3,025 מסגדים, רוב האוכלוסייה סונית אך מיעוט, בעיקר הזארים, הם שיעים. במחוז 696 מוסדות חינוך ובהם 9 אוניברסיטאות: אוניברסיטת בקתאר, אוניברסיטת החינוך של קאבול, אוניברסיטת הרפואה של קאבול, האוניברסיטה הפוליטכנית בקאבול, אוניברסיטת קאבול, אוניברסיטת קרדן, אוניברסיטת קטיב, אוניברסיטת סלאם, האוניברסיטה האמריקאית באפגניסטן. 47% מכלל אוכלוסיית מחוז קאבול יודעים אוריינות, האחוז הגבוהה ביותר במדינה. כמו כן, בבירה קאבול נמצא נמל התעופה הבינלאומי הגדול ביותר באפגניסטן; נמל התעופה הבינלאומי חאמיד כרזאי.
ביטחון

במחוז קאבול, מחוץ לעיר קאבול עצמה, ישנה פעילות ממושכת של הטליבאן, ואילו ארגוני מורדים ובדלנים שונים פעילים בעיקר בבירת המחוז. כל המחוזות בקאבול נמצאים תחת שליטה ממשלתית אפגנית סדירה וכוחות הטליבאן פעילים רק מתחת לפני השטח. 324 אירועים הקשורים למורדים דווחו בתקופת ינואר 2018 – פברואר 2019 במחוז; 36 מהם מחוץ לעיר הבירה (ממוצע של 0.9 אירועים בשבוע). דוגמאות לתקריות כוללות תקיפות אוויריות של כוחות הביטחון האפגניים בנפת סורובי, הריגה ופציעת מורדי הטליבאן. היו דיווחים של הרוגים מצד כוחות הביטחון כמו גם על אזרחים שנהרגו בהתקפות של הטליבאן, ודיווחים על פיצוצים, למשל התקפות על מאחזי כוחות הביטחון האפגניים בנפת סורובי, הנמצאת בפריפריה של המחוז.
תועדו 1,866 נפגעים אזרחיים (596 הרוגים ו-270 פצועים) במחוז בשנת 2018, המייצגים 38 קורבנות אזרחיים לכל 100,000 תושבים. מדובר בעלייה של 2% בהשוואה לשנת 2017. הגורמים העיקריים לנפגעים אזרחיים היו פיגועי התאבדו, ואחריהם הטלת מטעני חבלה והרג ממוקד. רוב הקורבנות היו בעיר קאבול. בתקופה שבין 1 בינואר 2018 – 28 בפברואר 2019, 35 אנשים נעקרו מנפת סורובי, הרוב הועברו למיקומים אחרים בתוך הנפה עצמה. באותה תקופה נעקרו 598 נפשות אל מחוז קאבול ממחוזות אחרים, רובם לעיר הבירה עקב הביטחון היחסי באזור.
חלוקה מנהלית

מחוזות אפגניסטן מחולקות ליחידות שלטוניות בשם "נפות", להלן הנפות של מחוז קאבול ואוכלוסייתן.
בגראמי – 61,628
צ'חר אסייב – 40,738
דה סבז – 60,062
פרזה – 23,894
גולדרה – 25,461
איסטאליף – 37,343
קאבול – 4,273,156
קלאקן – 33,688
קקי ג'בר – 15,930
מיר בצ'ה קוט – 58,104
מוסהי – 25,983
פהגמן – 135,964
קרבאך – 84,870
סקרדארה – 91,400
סורובי – 61,629
ראו גם

קאבול
הינדו-כוש
מפת נפות קאבול
קיוטה סוגימוטו

זהו שם יפני; שם המשפחה הוא .
| --- | --- |

 לידה:  20 בספטמבר 1882 
 פטירה:  26 בדצמבר 1972 (בגיל 90) 
 מדינה:  האימפריה היפנית, יפן 
 פרסים והוקרה:  Medal with Blue Ribbon 
 
קיוטה סוגימוטו (ביפנית: 杉本 京太‏; 20 בספטמבר 1882 – 26 בדצמבר 1972) היה ממציא יפני.
מכונת כתיבה יפנית
סוגימוטו נולד במחוז אוקייאמה באי הונשו. בשנת 1929 רשם פטנט על מכונת דפוס ביפנית עם 2,400 הירוגליפים עליה. הדבר נעשה על ידי צמצום סימני כתב קאנג'י. על המצאה זו קיבל מספר אותות יפניים ונכלל ברשימת עשרת הממציאים המפורסמים של יפן משנת 1985.
צ'אטאליה

צ'אטאליה (בהונגרית: Csátalja) הוא כפר בנפת באיה שבמחוז באץ'-קישקון בדרום־מזרח הונגריה. עד לשואה הייתה בו קהילה יהודית.
כמו יישובים רבים באירופה, גם בצ'אטאליה אוכלוסיית היישוב נמצאת בירידה. כך, בשנת 1990 חיו בכפר 1,841 תושבים ובשנת 2022 חיו בו רק 1,323 תושבים.
שמו של הכפר צ'אטאליה הוזכר במסמכים לראשונה בשנת 1543.
יהודי צ'אטאליה

יהודים חיו בעיירה במאה ה-19 ובמאה ה-20. משנת 1885 היו כפופים יהודי הכפר לקהילה העיר באיה עד לשנת 1944 אז נרצחו יהודים רבים מהכפר במהלך שואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 33 |  |
| 1880 | 15 | 1,774 |
| 1910 | 6 |  |
| 1920 | 6 |  |
| 1930 | 8 |  |
| 1941 | 6 | 2,758 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי צ'אטאליה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת באיה |
| --- | --- | --- |
| יישובים | באיה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט |  |
| --- | --- |
בקרת זהויות :  VIAF: 249380911   WorldCat (עם VIAF): 249380911
קובריטי

| --- | --- |

 מחזור חיים:  נובמבר 2002 – הווה (כ־22 שנים) 
 coverity.com
קובריטי (באנגלית: Coverity) הוא כלי ניתוח קוד סטטי המפותח על ידי סינופסיס. מוצר זה מאפשר למהנדסים ולצוותי האבטחה למצוא ולתקן פגמים בתוכנה.
לפני רכישתה על ידי סינופסיס, קובריטי היה ארגון שנוסד במעבדות מערכות המחשב של אוניברסיטת סטנפורד בפאלו אלטו, עם מטה בסן פרנסיסקו. ביוני 2008, קובריטי רכשה את סולידוור טכנולוגיות. בפברואר 2014, הודיעה קובריטי על הסכם רכישה עם סינופסיס, חברת אוטומציה של תכנון אלקטרוני, תמורת 350 מיליון דולר במזומן.
מוצרים

המוצר קובריטי הוא כלי ניתוח קוד סטטי התומך בשפות: C, C++, C#, Java, JavaScript, PHP, Python, .NET Core., ASP.NET,Objective-C, go, JSP, Ruby, סוויפט, פורטרן, סקאלה, VB.NET, ioS, ו - Typescript. הוא גם תומך ביותר מ-70 שלדי תוכנה שונים עבור C#, Java, JavaScript ושפות אחרות.
קובריטי סקאן - כלי חינמי לניתוח סטטי מבוסס ענן  עבור קהילות קוד פתוח.
הערות שוליים

↑  Krill, Paul (2008-06-30). "Coverity buys Solidware to boost code analysis". Infoworld.com. אורכב מ-המקור ב-2008-10-10. נבדק ב-2011-01-29.
↑  "Synopsys Enters Software Quality and Security Market with Coverity Acquisition". PR Newswire. 2014-02-19. נבדק ב-2014-02-20.
↑  "Coverity Static Analysis Data Sheet" (PDF). Synopsys.com. נבדק ב-2019-07-15.
קובריג

| --- | --- |

 
 מאכלים
 סוג:  לחם, מזון 
 מוצא:  רומניה 
 מרכיבים עיקריים:  קמח 
 
סימיט טורקי עם שומשום ליד סימיט עם זרעי פרג
קובריג (ברומנית: Covrig) או סימיט (בטורקית: Simit) הוא לחם פריך, דומה לבייגלה בצורתו, אך עובר הכנה שונה במקצת (הבצק של הבייגלה מורתח קצרות לפני האפייה - הבצק של הקובריג לא).
ברומניה קיימת תרבות שלמה סביב הקובריג לסוגיו השונים (קוֹבְריג ביחיד, קובריג'י ברבים). בכל רחוב מסחרי יש חנויות לממכר קובריגים הקרויות בשם "סימיג'ריה" (simigerie), שם הנגזר מה"סימיט" הטורקי או "קובריגריה" (covrigărie), שם הנגזר מה"קובריג" הבולגרי, הן בצורת שלובית (בייגלה) והן בצורת טבעת עבה, הן פשוטים, בתוספת זרעוני שומשום או פרג והן במילויים שונים, כגון זיתים, שוקולד ועוד. ליד כל חנות כזאת, המצוידת בחלון ממכר קטן ובשלט המציין את סוגי הקובריגים השונים ומחיריהם, מתעכבים קונים רבים וממשיכים בדרכם תוך אכילת הקובריג הטרי מתוך שקית הנייר, ולעיתים אף נושאים עמם מחרוזת של קובריגים בצורות ובגדלים שונים. עם זאת, מסורת הבייגל טוסט המקובל בישראל איננה מוכרת שם כלל.
הרומנים חוגגים ב-26 באפריל את יום הקובריג. ב-2014, ברומניה היו רשומות כארבעת אלפים סימיג'ריות, 480 מתוכן בבוקרשט. במטבח הטורקי מקובל להגיש סימיט בצירוף כוס תה, ריבת פירות או גבינה.
היסטוריה

אין ודאות לגבי מקור הקובריגים, אך מרבית ההיסטוריונים מסכימים, שהם הומצאו על ידי נזירים גרמנים. על פי "היסטוריית המדע והטכנולוגיה" מאת Bryan Bunch ו-Alexander Hellemans הקובריג הומצא בשנת 610 על ידי נזיר איטלקי, כדי לתגמל בו ילדים שלמדו את התפילות וכונה Pretiola. ייתכן שאיור מהמאה ה-12, מאלזס, בשם Hortus deliciarum מציג לראשונה קובריג.
הערות שוליים

↑  Am descoperit inca o zi aniversara (ברומנית)
↑  Cel mai vândut produs al crizei: nu duce lipsă de clienţi şi aduce marje de profit de 25% (ברומנית)
↑  Covrigul. O istorie împletită (VIDEO) (ברומנית)
רובטו

רובטו בתווים, מתוך רפסודיה לפסנתר של בלה בארטוק
רובטו (או טמפו רובטו; Tempo Rubato, מאיטלקית: זמן גנוב) מתן חופש אקספרסיבי לשינויים קלים בקצב הנגינה על ידי האטה ואז האצה של קצב הנגינה לפי ראות עיניו של הנגן או המנצח, ולצורך הגברת המתח והעניין המוזיקלי. כלומר, הכנסת שינויים באורכם של צלילים, שלא לפי הכתוב בתווים. לרוב נהוג שנגינת רובטו אינה משנה את אורכם של פרקים או חלקים ביצירה.
קמרון ארצ'ר

קמרון דזמונד ארצ'ר (באנגלית: Cameron Desmond Archer; נולד ב-9 בדצמבר 2001 בוולסול שבאנגליה) הוא כדורגלן אנגלי המשחק בעמדת החלוץ בקבוצת שפילד יונייטד מהפרמייר ליג.
קריירת מועדונים

ארצ'ר גדל במחלקת הנוער של אסטון וילה. הוא ערך עשר הופעות ליגה במדי הקבוצה הבוגרת של המועדון במסגרת הפרמייר ליג, וכן הושאל מהמועדון לסוליהאל מורס מהנשיונל ליג, ולפרסטון נורת' אנד ולמידלסברו מהפוטבול ליג צ'מפיונשיפ.
ב-27 באוגוסט 2023 חתם ארצ'ר על חוזה לארבע שנים בשפילד יונייטד מהפרמייר ליג.
קריירה בינלאומית

ארצ'ר היה חלק מסגל נבחרת אנגליה עד גיל 21 בטורניר אליפות אירופה עד גיל 21 בשנת 2023, וערך חמש הופעות והבקיע שני שערים בטורניר, בו זכתה נבחרתו.
תארים

אליפות אירופה עד גיל 21 (1): 2023
הערות שוליים

↑  MOORS SNAP UP VILLA HOTSHOT באתר הרשמי של סוליהאל מורס, 2 באוקטובר 2020 (באנגלית)
↑  Cameron Archer joins Preston on loan באתר הרשמי של אסטון וילה, 24 בינואר 2022 (באנגלית)
↑  Cameron Archer Arrives On Loan באתר הרשמי של מידלסברו, 6 בינואר 2023 (באנגלית)
↑  Cameron Signs In באתר הרשמי של שפילד יונייטד, 27 באוגוסט 2023 (באנגלית)
↑  England Under-21s: Gibbs-White, Smith Rowe & Gordon in but Lewis left out באתר BBC, ‏ 14 ביוני 2023 (באנגלית)
קוברה פיליפינית

| קוברה פיליפינית |
| --- | --- |
 קוברה פיליפינית
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה
מין:: קוברה פיליפינית
שם מדעי
 Naja philippinensis ‏טיילור, 1922
תחום תפוצה


קוברה פיליפינית המכונה גם קוברה צפון-פיליפינית (שם מדעי: Naja philippinensis) היא מין של קוברה יורקת ממשפחת הפתניים החיה רק באיי הפיליפינים. זוהי אחת מהארסיות שבקוברות.
מאפיינים

קוברה זו מגיעה לאורך של 1.6 מטרים בממוצע אם כי כמה פרטים הגיעו לאורך שני מטרים. זוהי קוברה בעלת ראש רחב וקצר, נחיריים בולטים ועיניים גדולות ושחורות. צבעה בהיר יחסית עד חום בינוני. הצעירים בעלי גוונים כהים יותר.
הקוברה מצויה במדרונות ושטחי יערות לחים וכן בשדות חקלאיים, ג'ונגלים ובקרבת מגורי האדם והיא מחבבת במיוחד מקווי מים כמו בריכות, שלוליות וכדומה. תפוצתה בשטחי צפון הפיליפינים בלוזון, מינדורו, קאטאנדואנס, מאסבאטה ובכמה אייים קטנים יותר. דיווחים על הימצאותה בפלאוואן התבררו כשגויים. בפיליפינים ישנו מין נוסף של קוברה בפיליפינים - קוברה דרום פיליפינית (Naja samarensis).
הקוברה ניזונה בעיקר מעכברים ושאר יונקים קטנים, מצפרדעים, לטאות ומנחשים אחרים, אותם היא הורגת בארס חזק. היא אוכלת כמעט כל טרף אפשרי, כולל נחשים ארוכים כמותה. הטורפים שלה הם אנשים, עופות דורסים, נמיות ורב-פתן מלכותי, הגדול בפתניים. לעיתים היא גם נפגעת מחולדות המגיבות על ההכשה בנשיכות לעבר הראש והעיניים, אך הדבר לא קטלני עבור הקוברה.
הקוברה ארסית מאוד ובעלת נוירוטוקסין חזק הגורם לשיתוק של איברי הנשימה ושל שאר הגוף במהירות. תסמיני ההכשה כוללים בחילות והקאות, כאבים ונפיחויות, כאבי ראש, סחרחורת ובעיות נשימה שיכולות להסתיים בדום לב או במוות בקלות. עם זאת ישנו נוגדן היכול להציל את המוכשים אם הם מקבלים בזמן. לפי מדד ה-LD50 הארס של קוברה זו הוא החזק ביותר מבין הקוברות, למעט המין קוברה כספית. ערך זה הוא 0.20 מ"ג/ק"ג או 90–100 מ"ג ארס בהכשה.
בנוסף על ארס זה הקוברה יכולה לירוק את הארס למרחק שלושה מטרים לעבר עיניו של הקורבן ולעוור אותו, אם כי לא להרוג.
הערות שוליים

↑  קוברה פיליפינית באתר הרשימה האדומה של IUCN
פתן שחור

ערך זה עוסק בנחש. אם התכוונתם לקומדיית מצבים בריטית, ראו .
| פתן שחור |
| --- | --- |

מיון מדעי
ממלכה:: בעלי חיים
מערכה:: מיתרניים
תת־מערכה:: בעלי חוליות
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: פתן שחור
מינים
 Walterinnesia aegyptia  Walterinnesia morgani
שם מדעי
 Walterinnesia ‏Lataste, 1887

פתן שחור (שם מדעי Walterinnesia aegyptia; באנגלית: Desert Cobra – קוברה מדברית) הוא סוג של נחש ארסי והנציג היחידי ממשפחת הפתניים בישראל. עד לא מכבר נחשב למין יחיד בסוגו, אולם התגלה כי האוכלוסייה בטריטוריה המזרחית של המזרח התיכון מהווה מין נפרד.
טקסונומיה ואטימולוגיה

השם העברי מוזכר במקרא:

ישעיהו, י"א, ח':"וְשִׁעֲשַׁע יוֹנֵק עַל חֻר פָּתֶן, וְעַל מְאוּרַת צִפְעוֹנִי גָּמוּל יָדוֹ הָדָה"

השם המדעי של הסוג Walterinnesia נקרא על שמו של הרופא הבריטי Walter Innes שגילה לראשונה את הפתן השחור ב-1887 במצרים.
עד לא מכבר הפתן השחור נחשב למין יחיד בסוגו, ומחקרים אחרונים גילו כי למעשה קיימים בסוג שני מינים:
פתן שחור מצוי (Walterinnesia aegyptia) נמצא בישראל, לבנון, ירדן, מצריים ובצפון מערב ערב הסעודית.
פתן שחור מזרחי (Walterinnesia morgani)- נפוץ בסוריה, מערב אירן, עיראק, ערב הסעודית, דרום טורקיה, כווית, קאטר.
תיאור

נחש זה הוא באורך בינוני המגיע לאורך מקסימלי של 1.3 מ' ומשקלו עד 1035 גרם. הוא בעל גוף שחור ומבריק, זנב קצר וראש צר, שטוח ועבה הנבדל מן הצוואר. העיניים קטנות וכהות בעלות ראייה חלשה.
תפוצה ואזור מחיה

הפתן השחור נפוץ במזרח התיכון, במדינות: מצרים, ישראל, לבנון, ירדן, ערב הסעודית, עיראק, כווית, ומערב איראן.
פתן שחור יימצא באזורים ערבתיים, במדבריות, בחולות ובאזורים סלעיים. אזורים בעלי לחות ומים מהווים גורם משיכה עבור הנחש, וכך גם אזורים מיושבים בתחום תפוצתו.
הם ניזונים בעיקר מיונקים קטנים, ציפורים וזוחלים אחרים. משך חייהם הוא כ-10-15 שנים בטבע.
ארס

הכשת הפתן השחור היא למעשה נשיכה ממושכת והזרקה איטית יחסית של הארס, אופן הכשה זה מבדיל אותו מהנחשים הארסיים האחרים בישראל. רוב הכשות הפתן השחור אינן חמורות, ומאופיינות בתופעות מקומיות כגון נפיחות, אדמומיות וכאב. לעיתים הן מלוות בחום, סחרחורות וכאבי ראש.
עם זאת, על פי מדד LD50 עוצמת הארס של המין פתן שחור מצוי היא 0.4 מ"ג\ק"ג. לשם השוואה, עוצמת הארס של קוברה הודית לפי מדד זה עומדת על 0.80 מ"ג\ק"ג, ואילו לקוברת הכף עוצמה של 0.72 מ"ג\ק"ג, כלומר עוצמת הארס של הפתן השחור חזקה משל שניהם, אולם כמות הארס של הפתן השחור נמוכה משמעותית. כאשר ארס הפתן השחור הוזרק במהלך ניסוי לארנב, נצפו תופעות של היפוגליקמיה והיפוקסיה.
ארס הפתן השחור הוא נוירוטוקסי מאוד (פועל על מערכת העצבים) והמורגיני (גורם לשטפי דם), והשפעה פרוטאוליטית (פירוק חלבונים בגוף). השפעתו גורמת לשיתוק שרירים ושיתוק מערכת הנשימה תוך זמן קצר יחסית מחדירת הארס לקורבן, כמו גם להשפעות נוספות ונרחבות אשר עדיין נלמדות בשל מחסור במידע ומחקרים על נחש זה.
ארס > נסיוב

בשנות ה-90 פותח נסיוב נגד הארס של הנחש על ידי חוקרים מאוניברסיטת ת"א.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 221-223
הערות שוליים

1 2 3  פתן שחור מאתר בוקר
↑  Marie curie, Discover All Types of Desert Snakes Worldwide (With Exclusive Pictures), SNAKES WORLD, ‏2024-09-13 (באנגלית אמריקאית)
1 2  הכשת נחש באזורים מדבריים בישראל: תיאור מקרה וסקירה. מאתר חיל הרפואה של צה"ל
1 2  LD50 of venomous snakes מאתר SnakeDataBase
↑  Effect of black snake (Walterinnesia aegyptia) venom on the respiratory activity of some tissues of the rabbit
1 2  The Effect of Walterinnesia aegyptia Venom Proteins באתר BioMed Research International
↑  ארסי, רעיל או מסוכן? מאתר סנונית
קורינתיה (ספינה)

הספינה קורינתיה מביאה עולים לארץ ישראל ביולי 1947. התמונה צולמה בדרך בנמל אלכסנדריה, על סיפונה עולים לגליים ביחד עם עולים בלתי לגליים שעלו בעלייה ד'
קורינתיה (ביוונית: Κορινθία) הייתה ספינה יוונית שהובילה נוסעים לארץ ישראל בסוף שנות הארבעים של המאה העשרים. במקורות עבריים אחדים נקראה הספינה בשם "קורינטיה".
היסטוריה

הספינה קורינתיה בת 7,500 טון הפליגה בקו מרסיי - חיפה. מסלול הפלגתה, שארכה כשבוע, היה מרסיי - פיראוס - אלכסנדריה - חיפה וחזור. הקורינתיה הייתה אחת מן הספינות שעלו בהן, לאחר תום מלחמת העולם השנייה, בין יתר נוסעיהן, גם עולי עלייה ד'. עלייה זו הייתה עלייה גלויה, לגלית לכאורה, אך למעשה הייתה זו צורה של ההעפלה של עולים שעלו בעזרת מסמכים מזויפים או בזהויות בדויות, בעזרת תעודות שזוויפו או דרכונים אמיתיים שהוחלפה בהם התמונה. חלק מהעולים בעלייה זאת עלו עם תעודות של חיילי הבריגדה היהודית שנשארו באירופה לצורך פעולות הבריחה, או כאלו שהתחזו לחיילים ארץ ישראלים בצבא הבריטי היוצאים לחופשה בארץ.
מאחר שהספינה הובילה לארץ, בגלוי, עולים לגליים (או שנחזו כלגליים), פורסמו בעיתונות התקופה מעת לעת מספרי העולים שהגיעו לארץ בכל הפלגה. לסיקור מיוחד זכתה הגעתו לארץ, על סיפון הקורינתיה, ב־29 באפריל 1947 של יצחק צוקרמן ממפקדי מרד גטו ורשה.
עם גבור המאבק נגד המנדט הבריטי החלו בריטים, בראשית חודש פברואר 1947 במבצע להוצאת האזרחים הבריטים מן הארץ, נשים וגברים ובעיקר נשותיהם וילדיהם של פקידי המנדט. המבצע כונה בשם מבצע פולי (Operation Polly). בתחילה רוכזו המפונים במחנות מעבר בצריפין ובחיפה ולאחר מכן הם שולחו מן הארץ. אלו מן הפקידים הבריטים שרצו למנוע את משלוח נשיהם וילדיהם, העבירו אותם ללבנון "עד יעבור זעם". משהתארכה השהייה בלבנון והמצב בארץ לא חזר לקדמותו, נאבקו המפונים על החזרתם לארץ ו־17 מן הנשים והילדים קיימו שביתת שבת בצד הלבנוני של הגבול ליד ראש הנקרה. העניין הגיע עד למשרד המושבות בלונדון ולבסוף ב־30 בספטמבר 1947 הוחלט להתיר לאלו מן המפונים הרוצים בכך, שנמצאו בבריטניה ובכל מקום אחר לשוב לארץ ישראל. בכללם היו הנשים והילדים ששהו בלבנון. הקבוצה הראשונה של 20 מן השבים הגיעה לנמל חיפה ב־4 בנובמבר 1947 על סיפון הספינה קורינתיה.
עם הכרזת המדינה הסתיים תפקידה של האונייה קורינתיה בהובלת עולים לארץ. העלייה ההמונית של ראשית תקופת המדינה הגיעה כבר למדינת ישראל על גבי ספינות ישראליות.
קוברה סינית

| קוברה סינית |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: פתניים
סוג:: קוברה
מין:: קוברה סינית
שם מדעי
 Naja atra ‏קנטור, 1842
תחום תפוצה


קוברה סינית המכונה גם קוברת טאיוואן (שם מדעי: Naja atra) היא מין של נחש קוברה ממשפחת הפתניים המצויה בסין ובמספר איים בקרבתה כמו בטאיוואן. לעיתים מבלבלים בין קוברה זו לקוברה המונוקלית החיה בדרום תפוצתה.
מאפיינים

קוברה זו מגיעה לאורך 1.2-1.5 מ' בממוצע אך יכולה להגיע לאורך 2 מ'. היא בעלת קשקשים עבים חומים או אפורים כהים עד שחורים עם בטן וחזה בהירים יותר והראש רחב וכהה ברובו אך השפתיים צהובות. לקוברה ישנו "קולר" בצבע צהוב על החזה והעורף, המזכיר את קולרה של קוברת המשקפיים מהודו, אך צורתו דומה מעט לפרסה במקום. הנחיריים גדולות והעיניים גדולות בצבע שחור עם טבעות צהובות מסביבם.
הקוברה חיה בקרבת מישורים, ערבות, יערות פתוחים ואזורים לחים לרבות בביצות מנגרובים. תפוצתה היא בדרום ומזרח סין, טאיוואן, הונג קונג ובצפון וייטנאם ולאוס. היא נמצאת גם בקרבה למגורי האדם.
הקוברה צדה בשעות היום בעיקר ומזונה כולל הכל, מדגים עד ליונקים קטנים. הצעירים מתבססים על צפרדעים ושאר דו-חיים כשהבוגרים אוכלים בעיקר מכרסמים וזוחלים אחרים אך בעת שהצפרדעים נפוצות ביותר (בעיקר מינים שונים של קרפדות) הם הטרף העיקרי.
הקוברה תימנע מעימות אנושי והיא תנפח את צווארה אם תרגיש מאוימת אך אם התוקף יתקרב אליה היא תכיש אותו במהירות גבוהה, לעיתים ממרחק של 2 מטר מהקורבן. הארס של קוברה זו חזק מאוד ומדד ה-LD50 שלה הוא 0.29 מ"ג/ק"ג והיא יכולה להרוג אדם בקלות.
למעשה קוברה זו היא הנחש הקטלני ביותר בסין ובטאיוואן ושכיחות ההרוגים היא עד 15% מהמוכשים, אחוז גבוה יותר מזה של מוכשי הקוברה ההודית.
הערות שוליים

↑  קוברה סינית באתר הרשימה האדומה של IUCN
קורג (מדינה)

| --- | --- |

 
 היסטוריה
 תאריכי הקמה:  26 בינואר 1950 
 תאריכי פירוק:  1 בנובמבר 1956 
 ישות קודמת:  Coorg Province 
 ישות יורשת:  Mysore State 
 
מדינת קורג הייתה מדינה בהודו שהתקיימה בין השנים 1950 ל-1956.  המדינה אוחדה ב-1956 עם מדינת מייסור (ששמה שונה ב-1973 לקרנאטקה).
היסטוריה

מדינת קורג הייתה המשך מחוז קורג (אנ') שנוסד ב-1834 לאחר כיבוש ממלכת קורג (אנ'). עם הקמת הודו, הפכו מחוזות הודו הבריטית למחוזות הדומיניון של הודו. כאשר חוקת הודו נכנסה לתוקף ב-26 בינואר 1950, רוב המחוזות הקיימים הפכו למדינות, ומחוז קורג הפך למדינת קורג.
בעקבות חוק ארגון מחדש של המדינות, מדינת קרוג בוטלה ב-1 בנובמבר 1956, כאשר אורגנו מחדש גבולות המדינה של הודו, והפכה למחוז של מדינת מייסור. שמה של מדינת מייסור שונה מאוחר יותר לקרנאטקה.